Document ID: 32011D0867

A TANÁCS 2011/867/KKBP HATÁROZATA
(2011. december 20.)
a líbiai helyzetre tekintettel hozott korlátozó intézkedésekről szóló 2011/137/KKBP határozat módosításáról
AZ EURÓPAI UNIÓ TANÁCSA,
tekintettel az Európai Unióról szóló szerződésre és különösen annak 29. cikkére,
mivel:
(1)
A Tanács - többek között az Egyesült Nemzetek Biztonsági Tanácsának (ENSZ BT) 1970 (2011) sz. határozatának végrehajtása érdekében - 2011. február 28-án elfogadta a líbiai helyzetre tekintettel hozott korlátozó intézkedésekről szóló 2011/137/KKBP határozatot (1).
(2)
A Tanács az 1973 (2011) ENSZ BT-határozat végrehajtása érdekében 2011. március 23-án elfogadta a 2011/137/KKBP határozat módosításáról szóló 2011/178/KKBP határozatot (2).
(3)
A Tanács a 2009 (2011) ENSZ BT-határozat végrehajtása érdekében 2011. szeptember 22-én elfogadta a 2011/137/KKBP határozat módosításáról szóló 2011/625/KKBP határozatot (3).
(4)
A Tanács a 2016 (2011) ENSZ BT-határozat végrehajtása érdekében 2011. november 10-én elfogadta a 2011/137/KKBP határozat módosításáról szóló 2011/729/KKBP határozatot (4).
(5)
A Biztonsági Tanácsnak az 1970 (2011) ENSZ BT-határozat alapján létrehozott bizottsága 2011. december 16-án a 2009 (2011) ENSZ BT-határozat 19. pontja alapján eljárva úgy határozott, hogy két szervezetet törölni kell a korlátozó intézkedések hatálya alá tartozó szervezetek jegyzékéből.
(6)
A 2011/137/KKBP határozatot ennek megfelelően módosítani kell,
ELFOGADTA EZT A HATÁROZATOT:
1. cikk
A 2011/137/KKBP határozat 6. cikkének (1a) bekezdése helyébe a következő szöveg lép:
„(1a) Befagyasztva marad minden olyan pénzeszköz, egyéb pénzügyi eszköz és gazdasági erőforrás, amely - akár közvetlenül, akár közvetve - az alábbi szervezetek tulajdonában van vagy ellenőrzése alatt áll:
a)
Líbiai Befektetési Hatóság (Libyan Investment Authority), valamint
b)
Líbiai Afrikai Befektetési Társaság (Libyan Africa Investment Portfolio),
és 2011. szeptember 16-án be van fagyasztva.”.
2. cikk
Ez a határozat az elfogadásának napján lép hatályba.
Kelt Brüsszelben, 2011. december 20-án.

Labels: 18
5